b'\n_START_ARTICLE_\nPontus Holmberg\n_START_SECTION_\nPelityyli\n_START_PARAGRAPH_\nElite Prospects -sivuston mukaan Holmberg on taitava hy\xc3\xb6kk\xc3\xa4ysp\xc3\xa4\xc3\xa4n pelaaja, joka on varustettu hyv\xc3\xa4ll\xc3\xa4 nopeudella ja pelik\xc3\xa4sityksell\xc3\xa4. H\xc3\xa4n on taitava luomaan maalipaikkoja, mutta Holmbergill\xc3\xa4 on kuitenkin kehitett\xc3\xa4v\xc3\xa4\xc3\xa4 laukauksessa.\n_START_SECTION_\nSeuraura\n_START_PARAGRAPH_\nHolmberg on VIK V\xc3\xa4ster\xc3\xa5s HK:n kasvatti. H\xc3\xa4n voitti kaudella 2014\xe2\x80\x932015 koko U16 Elitin piste- ja sy\xc3\xb6tt\xc3\xb6p\xc3\xb6rssin tehoilla 19+46=65. Kaudella 2015\xe2\x80\x932016 Holmberg oli J18 Elitiss\xc3\xa4 V\xc3\xa4ster\xc3\xa5sin paras pistemies ja sy\xc3\xb6tt\xc3\xa4j\xc3\xa4 tehoilla 9+25=34. Kaudella 2017\xe2\x80\x932018 h\xc3\xa4n debytoi seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa tulokaskausi toi 36 runkosarjaottelussa tehot 7+13=20 ja kahdeksassa Kvalserien AS:n ottelussa tehot 2+4=6. V\xc3\xa4ster\xc3\xa5sin kausi p\xc3\xa4\xc3\xa4ttyi sarjanousuun HockeyAllsvenskaniin. Holmberg pelasi kauden aikana my\xc3\xb6s kaksi ottelua lainalla SHL-joukkue V\xc3\xa4xj\xc3\xb6 Lakers HC:ss\xc3\xa4 joulukuussa 2017. H\xc3\xa4n teki n\xc3\xa4in ollen SHL-debyyttins\xc3\xa4 19. joulukuuta 2017 vieraissa \xc3\x96rebro HK:ta vastaan. Holmberg sai ottelussa j\xc3\xa4\xc3\xa4aikaa 13.21 minuuttia._NEWLINE_Toronto Maple Leafs varasi Holmbergin kuudennella kierroksella 156. pelaajana NHL:n varaustilaisuudessa 2018. Ennen t\xc3\xa4t\xc3\xa4, toukokuussa 2018 h\xc3\xa4n teki kaksivuotisen SHL-sopimuksen V\xc3\xa4xj\xc3\xb6 Lakersin kanssa. Holmberg teki SHL-uransa avausmaalin kauden 2018\xe2\x80\x932019 kolmannessa ja uransa viidenness\xc3\xa4 ottelussaan 27. syyskuuta 2018 vieraissa Bryn\xc3\xa4s IF:\xc3\xa4\xc3\xa4 vastaan.\n_START_SECTION_\nMaajoukkueura\n_START_PARAGRAPH_\nHolmberg pelasi alle 20-vuotiaiden MM-kilpailuissa vuonna 2019. Yhteens h\xc3\xa4n on pelannut 15 nuorten maaottelua.\n_START_SECTION_\nMuuta\n_START_PARAGRAPH_\nHolmbergin is\xc3\xa4 J\xc3\xb6rgen pelasi omalla urallaan hy\xc3\xb6kk\xc3\xa4\xc3\xa4j\xc3\xa4n\xc3\xa4 yli 250 Elitserien-ottelua. H\xc3\xa4n kuului Djurg\xc3\xa5rdens IF:n vuoden 1983 Ruotsin-mestaruuden voittaneeseen joukkueeseen.'